ไทยเจอผู้ติดเชื้อโควิดใหม่ 586 ราย ตัวเลขป่วยสะสมทะยาน 22,644 คน
ไทยเจอผู้ติดเชื้อโควิดใหม่ 586 ราย ตัวเลขป่วยสะสมทะยาน 22,644 คน
ไทยเจอผู้ติดเชื้อโควิดใหม่ 586 ราย ตัวเลขป่วยสะสมทะยาน 22,644 คน
5 ก.พ. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อเชื้อไวรัสโคโรนา 2019 (โควิด-19)​ หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (5 ก.พ.64)​ ระบุว่า พบผู้ป่วยยืนยันติดเชื้อรายใหม่เพิ่ม 586 ราย โดยเป็นผู้ติดเชื้อในประเทศ 573 ราย มาจากระบบเฝ้าระวังและระบบบริการฯ 47 ราย จากการตรวจคัดกรองเชิงรุกในชุมชน 526 ราย และผู้ที่เดินทางมาจากต่างประเทศและเข้าสถานกักกัน (State Quarantine) จำนวน 13 ราย
ทั้งนี้ ทำให้จำนวนผู้ป่วยยืนยันสะสมในประเทศ ล่าสุดอยู่ที่ 22,644 ราย เป็นผู้ติดเชื้อในประเทศ 20,126 ราย ตรวจคัดกรองเชิงรุก 12,824 ราย ผู้ที่เดินทางจากต่างประเทศ 2,518 ราย อยู่ในสถานที่กักักที่รัฐจัดให้ (State Quarantine)​ 1,916 ราย มีผู้ป่วยรักษาหายเพิ่ม 533 ราย รักษาหายแล้วรวม 15,331 ราย ยังมีผู้ป่วยรักษาตัวอยู่ในโรงพยาบาล 7,234 ราย ไม่มีผู้เสียชีวิต ยอดผู้เสียชีวิตสะสมคงที่ 79 ราย